Document ID: /roh_data/filtered/fineweb-2-filterrobots_roh.jsonl.gz/72221

— 15 —
tres mieu cour, ma mieus sens m'abandunan . . . eau nu sè pü d'ünguotta..........
Poch dis zieva, turno in Engiadina, am porta mieu cusdrin la giazetta ed am fo ler duos artichels. II prüm tunaiva:
«La prüma radunanza della nouva societed «Uniun pels Dels e Nels» füt ün vair success. Ad eiran preschaints vainchaset commembers. Zieva fattas las elecziuns gnittan pigliedas «unanimamaing» las seguaintas decisiuns:
Expulsiun da 145 commembers, chi nu s'indegnettan da declarer aviertamaing d'avair suottascrit la protesta be per fer ün plaschair e sainza savair insè da che chi's trattaiva.
Chassaziun da 211 commembers per avair refüso la prüma contribuziun annuela. (Ils noms dels infaunts suot desch ans eiran già stos annulos aunz, chattand chi nun saja tuottüna na indichà da lascher vuscher ad els davart l'ortografia ch'ün ho da'ls musser.)
Nouv ultimatum alla lodevola Regenza con imnatscha da piglier tuots ils infaunts dels commembers our dallas scoulas tudais-chas e former darcho classas ladinas eir in lös inua per mancanza d'interess davart ils rumauntschs stess, telas füttan sopprimedas. Quist incas cha las seguaintas propostas non füssan acceptedas:
Organisaziun da cuors speziels per magisters per insegner la differenza del genetiv ed ablativ.
Introducziun in tuottas scoulas rumauntschas d'ün' ura obligatoria al di per exerciter l'adöver dels dels e nels.
Eliminaziiin da tuots ils cun's e nun's nels cudeschs da scoula in ils rimplazzand darcho con «con»'s e «non»'s.
Ristampa integrela dellas ouvras dramaticas da Gian Fadri Anguoscha, chi haun da gnir impalmedas a mincha scolar ladin, scu exaimpel d'üna lingua s-chetta ed incorruotta.....»
Pü inavaunt nun he let. E la segiionda notizcha tunaiva:
«Üna radunanza d'amis dal Rumantsch a Scuol ha decis da dumandar a la Regenza, cha pro la fixaziun da la nouva ortografia vegna tgnü pü daquint dal spiert e sentimaint dal pled d'Engiadina Bassa. Aint ils nouvs cudeschs da scoula dessan